Frykter stor skadeflom på Vestlandet
– Som regel starter smeltingen i de lave fjellområdene, og så går det oppover. Dette er godt i gang i juni. Men nå har ikke smeltingen kommet i gang ennå. Det har ikke vært så mye snø som dette i juni på 57 år. Vi frykter at vi skal få en værtype med høy varme og nedbør som regn på toppene - slik at alt smelter plutselig, sier vakthavende ved Norges vassdrags- og energidirektorat (NVE), Tommy Skårholen, til VG.Iphone/Ipad, Android ...eller sjekk pent.no Dette skriver NVE på sine nettsider: «Det er fortsatt svært mye snø igjen i vestlige fjellområder i Sør-Norge og stor sannsynlighet for stor vårflom på Vestlandet. Det er stor sannsynlighet for stor vårflom i flere av elvene på Vestlandet fra Rogaland i sør til Rauma (Romsdalen) i nord.» De gjør også oppmerksom på at sannsynligheten for at stor vårflom også er større enn vanlig stedvis i indre Troms, i indre strøk nord i Nordland og i vestlige fjellområder på Øst- og Sørlandet.– Det er stor sannsynlighet for en stor flom. Da snakker vi om en skadeflom. Det innebærer lokale oversvømmelser og store skader på infrastruktur og bygninger, sier Skårholen. Så nå er det, ifølge Skårholen, bare å vente for å se hva som skjer. Det er ennå ingen sikre værprognoser de kan ta utgangspunkt i. NVE vet heller ikke når smeltingen eventuelt kan forekomme. – Fremdeles gjelder det at værforholdene under snøsmeltingen er avgjørende for hvordan årets vårflom utvikler seg. Hvis vi samtidig får varme og mye regn, kan det bli stor flom i mange av de snørike vassdragene. Kommer det lite nedbør og er moderat varme i smelteperioden er det ikke gitt at store snømengder gir større vårflom enn normalt, sier Skårholen. VG har tidligere skrevet om at hvis flommene på Vestlandet avdekker nye sikringsbehov i de rammede område, har ikke NVE penger til tiltak. Budsjettmidlene for både 2014 og 2015 er brukt opp.
Det er rekordstore snømengder i fjellområdene i Sør-Norge. Smelter det raskt, kan konsekvensene blir store.